ddrg/super_eurlex huggingface dataset:
Uredba Komisije (ES) št. 2332/2003

z dne 30. decembra 2003

o odstopanju od Uredbe (ES) št. 2535/2001 glede roka za vlaganje zahtevkov za dovoljenja za uvoz mlečnih proizvodov v okviru kvot

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1] in zlasti členov 26(3) in 29(1) Uredbe,

ob upoštevanju naslednjega:

(1) Poglavje I Naslova 2 Uredbe Komisije (ES) št. 2535/2001 z dne 14. decembra 2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot [2], med drugim določa razčlenitev količin, ki se jih uvozi v vsakem šestmesečnem obdobju v okviru nekaterih tarifnih kvot ter roke za vložitev zahtevkov za ustrezna uvozna dovoljenja.

(2) V skladu s členom 14(1) Uredbe (ES) št. 2535/2001 se zahtevke za uvozna dovoljenja lahko vloži samo prvih 10 dni vsakega šestmesečnega obdobja.

(3) Predvideno je, da bi moralo biti januarja 2004 odprtje kvot iz Poglavja I Naslova 2 navedene Uredbe za leto STO (od 1. julija do 30. junija) omejeno na količine za štiri mesece, ne pa za šest mesecev, tako da bi lahko izvajalci v novih državah članicah, ki se pridružijo Skupnosti 1. maja 2004, imeli dostop do dodatne tranše teh kvot, dodeljene maja 2004, ki je enaka dvomesečni kvoti.

(4) V času do finalizacije postopkov za sprejem in objavo teh predpisov, ter v interesu pravne varnosti, je treba prestaviti rok za vložitev zahtevkov, predviden v členu 14(1) Uredbe (ES) 2535/2001 in odstopiti od navedenega člena.

(5) Ukrepi, predvideni v tej uredbi, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Z odstopanjem od člena 14(1) Uredbe (ES) št. 2535/2001, se za obdobje od 1. januarja do 30. aprila 2004, zahtevki za uvozna dovoljenja za kvote iz Priloge I. A, Priloge I. B, točki 5 in 6, Priloge I. F in Priloge I. H navedene uredbe lahko vložijo samo v obdobju od 12. do 16. januarja 2004.

Člen 2

Ta uredba začne veljati na dan objave v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 2003

Za Komisijo

Franz Fischler

Član Komisije

[1] UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1787/2003 (UL L 270, 21.10.2003, str. 121).

[2] UL L 341, 22.12.2001, str. 29. Uredba, kakor je bila nazadnje spremenjena z Uredbo (ES) št. 2012/2003 (UL L 297, 15.11.2003, str. 19).

--------------------------------------------------
Uredba Komisije (ES) št. 667/2003

z dne 11. aprila 2003

o spremembi Uredbe (ES) št. 716/96 o sprejetju izjemnih ukrepov podpore trgu z govejim mesom v Združenem kraljestvu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2], in zlasti člena 39 Uredbe,

ob upoštevanju naslednjega:

(1) Člen 2(1) in (3) Uredbe Komisije (ES) št. 716/96 [3], kakor je bila nazadnje spremenjena z Uredbo (ES) št. 1176/2000 [4], določa ceno za kilogram živali v programu, predvidenem z navedeno uredbo, ali stopnjo na žival, s katero Skupnost sofinancira odkupe živali.

(2) Upoštevati je treba spreminjanje tržnih cen v Združenem kraljestvu od leta 1997, datuma zadnje spremembe cen in stopenj, da bi določili trenutno predvideno vrednost ustreznih živali. Vendar pa v navedenem obdobju niso bile registrirane nobene ponujene cene za krave v navedeni državi članici in je zato primerno namesto tega upoštevati spreminjanje cene za take živali na sosednjih trgih.

(3) Tako je treba odkupno ceno za krave zmanjšati za 20 %, odkupno ceno za druge živali nad 30 meseci pa za 8 %. Stopnjo sofinanciranja Skupnosti je treba ustrezno zmanjšati.

(4) Uredbo (ES) št. 716/96 je treba ustrezno spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Člen 2 Uredbe (ES) št. 716/96 se spremeni:

1. Odstavek 1 se nadomesti z:

"1. Cena, ki jo pristojni organ Združenega kraljestva skladno s členom 1(1) plača proizvajalcem ali njihovim zastopnikom, je:

- 0,64 EUR na kilogram žive mase za krave,

- 0,83 EUR na kilogram žive mase za druge živali."

2. Prvi pododstavek odstavka 3 se nadomesti z:

"3. Skupnost za vsako odkupljeno žival, ki je bila zaklana skladno z določbami člena 1, sofinancira stroške Združenega kraljestva za odkupe iz člena 1(1) po stopnji 233 EUR na kravo in 302 EUR na vsako žival, ki ni krava."

Člen 2

Ta uredba začne veljati tretji dan po objavi v Uradnem listu Evropske unije.

Uporablja se za živali, odkupljene od 28. aprila 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. aprila 2003

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 99, 20.4.1996, str. 14.

[4] UL L 131, 1.6.2000, str. 37.

--------------------------------------------------
Uredba Komisije (ES) št. 2172/2003

z dne 12. decembra 2003

o spremembi in popravku Uredbe (ES) št. 2273/2002 o določitvi podrobnih pravil za uporabo Uredbe Sveta (ES) št. 1254/1999 glede ugotavljanja cen nekaterih govejih živali na reprezentativnih trgih Skupnosti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 41 Uredbe,

ob upoštevanju naslednjega:

(1) Uredba Komisije (ES) št. 2273/2002 [2] določa predpise o evidentiranju cen na reprezentativnih trgih držav članic za različne kategorije govejih živali. Podrobna pravila o podatkih, ki jih je treba predložiti za ugotavljanje cen za vsako od teh kategorij, so predvidena v Prilogi k navedeni uredbi.

(2) Na zahtevo zadevne države članice bi bilo treba priloge I, II in III k Uredbi (ES) št. 2273/2002 deloma revidirati z vidika razvoja trženja in velikosti staleža goveda v državi članici.

(3) Izkušnje kažejo, da je v Prilogi II k Uredbi (ES) št. 2273/2002 napaka.

(4) Uredbo (ES) št. 2273/2002 bi bilo zato treba ustrezno spremeniti in popraviti.

(5) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Uredba (ES) št. 2273/2002 se spremeni:

1. V delu G Priloge I se točka 2 nadomesti z:

"2. Kakovost in koeficienti

Kakovost | Ponderirani koeficienti |

Nuchtere stierkalveren voor de mesterij, 1e kwaliteit

—Zwartbont | 60 |

—Roodbont | 25 |

—Vleesras | 15" |

2. V delu H Priloge I se točka 2 nadomesti z:

"2. Kakovost in koeficienti

Kakovost | Ponderirani koeficienti |

Rearing calves

—from dairy bulls | 56 |

—from beef bulls | 44" |

3. V delu F Priloge II se točka 2 nadomesti z:

"2. Kakovost in koeficienti

Kakovost | Ponderirani koeficienti |

—dairy yearling steers | 10 |

—beef yearling steers | 90" |

4. V delu B Priloge III se točka 2 nadomesti z:

"2. Kakovost

Veaux blancs, moyenne des types commerciaux "extra"., "blanc bleu"., "pie rouge". et "pie noire"..".

Člen 2

V delu C Priloge II k Uredbi (ES) št. 2273/2002 se točka 2 popravi:

"2. Kakovost in koeficienti

Kakovost | Ponderirani koeficienti |

Race charolaise de conformation U | 35 |

Race charolaise de conformation R | 35 |

Race limousine de conformation U | 30" |

Člen 3

Ta uredba začne veljati na dan objave v Uradnem listu Evropske unije.

Uporablja se za uradna obvestila iz členov 1(3), 2(3) in 3(3) Uredbe (ES) št. 2273/2002, poslana od 8. januarja 2004 naprej.

Člen 2 se uporablja od 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 2003

Za Komisijo

Franz Fischler

Član Komisije

[1] UL L 160, 26.6.1999, str. 21. Uredba, kakor je bila nazadnje spremenjena z Uredbo (ES) št. 1782/2003 (UL L 270, 21.10.2003, str. 1).

[2] UL L 347, 20.12.2002, str. 15.

--------------------------------------------------
Uredba Komisije (ES) št. 492/2003

z dne 18. marca 2003

o dopolnitvi priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske pridelke in živila (Soprèssa Vicentina, Asparago verde di Altedo, Pêra Rocha do Oeste)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2081/92 z dne 14. junija 1992 o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Italija poslala Komisiji vlogo za registracijo imena "Soprèssa Vicentina" kot označbo porekla in vlogo za registracijo imena "Asparago verde di Altedo" kot geografsko označbo, Portugalska pa je Komisiji poslala vlogo za registracijo imena "Pêra Rocha do Oeste" kot označbo porekla.

(2) V skladu s členom 6(1) navedene uredbe je bilo ugotovljeno, da vloge izpolnjujejo vse zahteve tega člena in da zlasti vsebujejo vse podatke, zahtevane v skladu s členom 4 Uredbe.

(3) Komisija ni po objavi v Uradnem listu Evropskih skupnosti [3] po členu 7 Uredbe (EGS) št. 2081/92 prejela nobenega ugovora za imena, iz Priloge k tej uredbi.

(4) Zato je imena treba vnesti v "Register zaščitenih označb porekla in zaščitenih geografskih označb", da bodo odslej v vsej Skupnosti zaščitena kot zaščitene označbe porekla in zaščitene geografske označbe.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 2066/2002 [5] –

SPREJELA NASLEDNJO UREDBO:

Člen 1

Imena v Prilogi k tej uredbi se dodajo Prilogi k Uredbi (ES) št. 2400/96 in vnesejo kot zaščitene označbe porekla (ZOP) ali zaščitene geografske označbe (ZGO) v "Register zaščitenih označb porekla in zaščitenih geografskih označb" po členu 6(3) Uredbe (EGS) št. 2081/92.

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. marca 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 114, 15.5.2002, str. 16 (Soprèssa Vicentina);UL C 114, 15.5.2002, str. 6 (Asparago verde di Altedo);UL C 102, 27.4.2002, str. 16 (Pêra Rocha do Oeste).

[4] UL L 327, 18.12.1996, str. 11.

[5] UL L 318, 22.11.2002, str. 4.

--------------------------------------------------

PRILOGA

PROIZVODI, NAŠTETI V PRILOGI I K POGODBI O ES, NAMENJENI ZA PREHRANO LJUDI

Proizvodi na osnovi mesa

ITALIJA

Soprèssa Vicentina (ZOP)

Sadje, zelenjava

ITALIJA

Asparago verde di Altedo (ZGO)

PORTUGALSKA

Pêra Rocha do Oeste (ZOP)

--------------------------------------------------
Uredba Komisije (ES) št. 1401/2003

z dne 6. avgusta 2003

o spremembi Uredbe (ES) št. 245/2001 o podrobnih pravilih za uporabo Uredbe Sveta (ES) št. 1673/2000 o skupni ureditvi trga za lan in konopljo, ki se gojita za vlakna

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1673/2000 z dne 27. julija 2000 o skupni ureditvi trga za lan in konopljo, ki se gojita za vlakna, kakor je bila spremenjena z Uredbo Komisije (ES) št. 651/2002 [1], in zlasti člena 9 Uredbe,

ob upoštevanju naslednjega:

(1) Po drugi alinei člena 7(1) Uredbe Komisije (ES) št. 245/2001 [2], kakor je bila nazadnje spremenjena z Uredbo (ES) št. 651/2002, se pomoč za predelavo lanene in konopljene slame izplača za lanena in konopljena vlakna samo, če so bila pridobljena pred 1. majem v letu, ki sledi zadevnemu tržnemu letu. Po členu 12(2) iste Uredbe izplača pomoč za predelavo in po potrebi dodatno pomoč država članica, na katere ozemlju je bila lanena ali konopljena slama požeta, pred 1. avgustom v skladu z rokom, navedenim zgoraj.

(2) Zaradi roka, ki je potreben za upravne formalnosti in preglede pred dodelitvijo in dokončnim izplačilom pomoči, se rok za izplačilo pomoči s strani držav članic podaljša. Da se prepreči pravna praznina, je treba ukrep uporabiti z veljavnostjo za nazaj, in sicer od 1. avgusta 2003.

(3) Skrajni rok, do katerega države članice posredujejo podatke o tržnem letu Komisiji, se zato ustrezno spremeni.

(4) Ukrepi, predvideni s to uredbo, so v skladu z mnenjem Upravljalnega odbora za lan in konopljo –

SPREJELA NASLEDNJO UREDBO:

Člen 1

Uredba (ES) št. 245/2001 se spremeni:

1. v členu 12(2) se "1. avgust" nadomesti s "15. oktober";

2. v členu 15(3) se "30. september" nadomesti s "15. december".

Člen 2

Ta uredba začne veljati z dnem objave v Uradnem listu Evropske unije.

Ta uredba se uporablja od 1. avgusta 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. avgusta 2003

Za Komisijo

Franz Fischler

Član Komisije

[1] UL L 193, 29.7.2000, str. 16.

[2] UL L 101, 17.4.2002, str. 3.

--------------------------------------------------
Uredba Komisije (ES) št. 359/2003

z dne 27. februarja 2003

o spremembi Uredbe (ES) št. 2771/1999 o podrobnih pravilih za uporabo Uredbe Sveta (ES) št. 1255/1999 glede intervencije na trgu masla in smetane

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], in zlasti člena 10 Uredbe,

ob upoštevanju naslednjega:

(1) Tretji pododstavek člena 6(3) Uredbe (ES) št. 1255/1999 predvideva, da se lahko pomoč za zasebno skladiščenje masla poveča v primerih, ko se je v času izskladiščenja pojavila na trgu neugodna sprememba, ki ni bila predvidena v času začetka skladiščenja.

(2) Za izvajanje navedene določbe predvideva člen 38 Uredbe Komisije (ES) št. 2771/1999 [3], kakor je bila nazadnje spremenjena z Uredbo (ES) št. 1614/2001 [4], da se pod nekaterimi pogoji pomoč poveča ali zmanjša, če najvišja odkupna cena, določena z razpisom in izražena v evrih ali, v primeru držav, ki ne sodelujejo v enotni valuti, v nacionalni valuti, ni na zadnji dan pogodbenega obdobja enaka, kot je bila prvi dan.

(3) Ker člen 4 Uredbe (ES) št. 1255/1999 že določa znižanja intervencijske cene do leta 2007, so znižanja najvišje odkupne cene in tržne cene predvidena.

(4) Brez poseganja v pooblastila Komisije in na podlagi postopka iz člena 42 Uredbe (ES) št. 1255/1999 je treba črtati odstavka 2 in 3 člena 38 Uredbe (ES) št. 2771/1999, da bi povečali pomoč za zasebno skladiščenje masla, kadar so izpolnjeni pogoji iz tretjega pododstavka člena 6(3).

(5) Uredbo (ES) št. 2771/1999 je treba zato ustrezno spremeniti.

(6) Upravljalni odbor za mleko in mlečne proizvode ni podal svojega mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Člen 38(2) in (3) Uredbe (ES) št. 2771/1999 se črta.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 2003

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 333, 24.12.1999, str. 11.

[4] UL L 214, 8.8.2001, str. 20.

--------------------------------------------------
SL Uradni list Evropske unije L 48/47

Popravek k Uredbi Komisije (ES) št. 2256/2004 z dne 14. oktobra 2004 o spremembi Uredbe Sveta (ES) št. 747/2001 v zvezi s tarifnimi kvotami Skupnosti za nekatere proizvode s poreklom iz Egipta, Malte in Cipra in v zvezi z referenčnimi količinami za nekatere proizvode s poreklom iz Malte in Cipra

( Uradni list Evropske unije L 385 z dne 29. decembra 2004 )

Na strani 24, v prvi uvodni opombi,

namesto:

„sklepom 2004/664/ES“

beri:

„sklepom 2005/89/ES“.

Na strani 24, navedba pod opombo (3),

namesto:

„UL L 303, 30.9.2004, str. 28.“

beri:

„UL L 31, 4.2.2005, str. 30.“.
„—

vsi kmetijski proizvodi, navedeni v členu 146(1), in proizvodi, ki so pridobljeni iz teh proizvodov z vmesnim postopkom in ki so uporabljeni kot gorivo za proizvodnjo energije,
Popravek Uredbe Komisije (ES) št. 1903/2004 z dne 29. oktobra 2004 o spremembi Uredbe (ES) št. 3149/92 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti

( Uradni list Evropske unije L 328 z dne 30. oktobra 2004 )

Na strani 78, v členu 1, točka 2, v novem besedilu člena 3 Uredbe (ES) št. 3149/92:

namesto:

„Člen 3

1. Izvajanje načrta poteka od 1. oktobra do 31. decembra naslednjega leta.

2. Postopki umika proizvodov iz intervencijskih zalog potekajo od 1. oktobra do 31. avgusta naslednjega leta po enakomernem ritmu, prilagojenem zahtevam načrta.

Sedemdeset odstotkov količin, določenih v členu 2(3)(1)(b) se morajo umakniti iz zalog pred 1. julijem v letu izvajanja načrta, vendar pa se ta določba ne uporablja za umike količin, ki so manjše od 500 ton. Količine katere niso vključene v postopek umika proizvodov iz intervencijskih zalog do 30. septembra izvajanja letnega načrta, nadalje ne bodo dodeljene državam članicam, katerim so bile dodeljene v skladu z zadevnim letnim načrtom.

V primeru masla in posnetega mleka v prahu, 70 % proizvodov mora biti vključenih v postopek umika proizvodov iz intervencijskih zalog pred 1. marcem leta izvajanja v primeru izvajanja letnega načrta za leto 2005, in pred 1. februarjem z učinkom na letni načrt 2006. Ta določba se ne uporablja za umike količin, ki so manjše od 500 ton.

Proizvodi za umik morajo biti odstranjeni iz intervencijskih zalog v 60-ih dneh od podelitve s strani trga.

3. Med izvajanjem načrta države članice nemudoma obvestijo Komisijo o morebitnih spremembah izvedbe načrta, ki so strogo v mejah finančnih sredstev, ki so jim na razpolago. To obvestilo mora biti opremljeno z vsemi potrebnimi informacijami. Če se utemeljene spremembe nanašajo na 5 ali več odstotkov količin ali vpisanih vrednosti za proizvod v načrtu Skupnosti, se opravi revizija načrta.

4. Države članice nemudoma obvestijo Komisijo o predvidenih zmanjšanih izdatkih pri uporabi načrta. Komisija lahko nameni razpoložljiva sredstva drugim državam članicam na osnovi njihovih zahtev in dejanske rabe razpoložljivih proizvodov ter dodeljenih sredstev v prejšnjih proračunskih letih.“
Uredba Komisije (ES) št. 330/2004

z dne 26. februarja 2004

o odstopanju za leto 2004 od Uredbe (ES) št. 1396/98 o določitvi postopkov za uporabo, v sektorju perutninskega mesa, Uredbe Sveta (ES) št. 779/98 o uvozu kmetijskih proizvodov s poreklom iz Turčije v Skupnost, o razveljavitvi Uredbe (EGS) št. 4115/86 in o spremembi Uredbe (EGS) št. 3010/95

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [1] in zlasti členov 3(2), 8(12) in 15 Uredbe,

ob upoštevanju Uredbe Sveta (ES) št. 779/98 z dne 7. aprila 1998 o uvozu kmetijskih proizvodov s poreklom iz Turčije v Skupnost ter o razveljavitvi Uredbe (EGS) št. 4115/86 in spremembi Uredbe (ES) št. 3010/95 [2] in zlasti člena 1 Uredbe,

ob upoštevanju naslednjega:

(1) Pristop Češke Republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji dne 1. maja 2004 bi moral tem državam omogočiti izpolnjevanje pogojev za tarifne kvote za perutninsko meso iz Uredbe (ES) št. 779/98, v skladu s poštenimi pogoji v primerjavi s tistimi, ki se uporabljajo za obstoječe države članice. Gospodarskim izvajalcem v teh državah mora biti zato ob pristopu dana možnost polnega sodelovanja v teh kvotah.

(2) Da ne bi prišlo do povzročanja motenj na trgu pred 1. majem 2004 in po njem, je treba časovni razpored za tranše, ki jih za leto 2004 določa Uredba Komisije (ES) št. 1396/98 [3] spremeniti, razdelitev količin pa prilagoditi, ne da bi se s tem spremenile skupne količine, ki jih določa Uredba (ES) 779/98. Izvedbene postopke bi bilo treba prav tako spremeniti glede na rok za vložitev zahtevkov.

(3) Zato je za leto 2004 treba zagotoviti spremembe in prilagoditve ukrepov, določenih s členoma 2 in 4(1) Uredbe (ES) št. 1396/98.

(4) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

1. Z odstopanjem od člena 2 Uredbe (ES) št. 1396/98 se za obdobje od 1. aprila do 30. junija 2004 kvote razdelijo takole:

(a) 8 % v času od 1. do 30 aprila 2004;

(b) 17 % v času od 1. maja do 30 junija 2004.

2. Z odstopanjem od člena 4(1) Uredbe (ES) št. 1396/98 se za obdobje od 1. maja do 30. junija 2004 zahtevki za dovoljenja vložijo v prvih sedmih dneh meseca maja.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. aprila do 30. junija 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. februarja 2004

Za Komisijo

Franz Fischler

Član Komisije

[1] UL L 282, 1.11.1975, str. 77. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.05.2003, str. 1).

[2] UL L 113, 15.4.1998, str. 1.

[3] UL L 187, 1.7.1998, str. 41. Uredba, kakor je bila nazadnje spremenjena z Uredbo (ES) št. 1043/2001 (UL L 145, 31.5.2001, str. 24).

--------------------------------------------------
3.

Uredba Sveta (ES) št. 1499/2002 z dne 20. junija 2002 o izvozu nekaterih jeklenih izdelkov iz Romunije v Skupnost v obdobju od 1. julija do 31. decembra 2002 (sistem dvojne kontrole). (a) Za členom 4 se doda naslednji člen: »Člen 4a Za jeklene izdelke iz te uredbe, odpremljene pred 1. majem 2004, ki se na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem dajo v prosti promet po 1. maju 2004, se ne zahteva uvozni dokument, če je bilo blago odpremljeno pred 1. majem 2004 in je bil predložen tovorni list ali drug prevozni dokument, ki ga organi Skupnosti priznajo kot enakovrednega, in ta dokument dokazuje datum odpreme.«. (b) V Prilogi IV se naslov nadomesti z naslednjim: (c) V Prilogi IV se med vnosa za Belgijo in Dansko vstavi naslednje: »ČESKÁ REPUBLIKA Ministerstvo průmyslu a obchodu Licenční správa Na Františku 32 110 15 Praha 1 Česká republika Faks: + 420-22422 2133«, med vnosa za Nemčijo in Grčijo: »EESTI Majandus- ja Kommunikatsiooniministeerium Harju 11 15072 Tallinn Eesti Faks: +372 6 313 660«, med vnosa za Italijo in Luksemburg: »KΥΠΡΟΣ Υπουργείο Εμπορίου, Βιομηχανίας και Τουρισμού Υπηρεσία Εμπορίου Μονάδα Έκδοσης Αδειών Εισαγωγής/Εξαγωγής Οδός Ανδρέα Αραούζου Αρ. 6 CY-1421 Λευκωσία Faks: +357 22 375 120 LATVIJA Latvijas Republikas Ekonomikas ministrija Brīvības iela 55 LV – 1519 Rīga Faks: +371 7280882 LIETUVA Lietuvos Respublikos ūkio ministerija Prekybos departamentas Gedimino pr. 38/2 LT-01104 Vilnius Faks: +370 5 262 3974«, med vnosa za Luksemburg in Nizozemsko: »MAGYARORSZÁG Gazdasági és Közlekedési Minisztérium Engedélyezési és Közigazgatási Hivatala (GKM EKH) Margit krt. 85. HU-1024 Budapest II Faks: +36-1-336-7302 MALTA Diviżjoni għall-Kummerċ Servizzi Kummerċjali Lascaris Valletta CMR 02 Malta Faks: +356 25690299«, med vnosa za Avstrijo in Portugalsko: »POLSKA Ministerstwo Gospodarki, Pracy i Polityki Społecznej Pl. Trzech Krzyży 3/5 00-507 Warszawa Polska Faks: +48 (22) 693-40-21, 693-40-22« in med vnosa za Portugalsko in Finsko: »SLOVENIJA Ministrstvo za gospodarstvo Področje ekonomskih odnosov s tujino Kotnikova 5 1000 Ljubljana Slovenija Faks: +386 (0)1 478 3611 SLOVENSKO Ministerstvo hospodárstva Slovenskej republiky, odbor licencií Mierová 19 827 15 Bratislava 212 Slovensko Faks: +421-2 4342 3919«.